EkBass/fiwiki-20250220-pages-articles huggingface dataset:
Agnes Reisch

Agnes Reisch (s. 11. lokakuuta 1999) on saksalainen mäkihyppääjä. Reisch on voittanut naisten Alpen Cupin kaksi kertaa, vuosina 2015 ja 2016. Euroopan nuorten olympiafestivaaleilla 2015 hän voitti kultaa sekajoukkuekilpailussa ja sai pronssia normaalimäessä. Vuoden 2016 nuorten talviolympialaisissa hän saavutti hopeaa mäkihypyn sekajoukkuekilpailussa sekä pronssia hiihdon, mäkihypyn ja yhdistetyn sekajoukkuekilpailussa Saksan joukkueessa. Nuorten MM- kilpailuissa hän saavutti kultaa joukkuekilpailussa ja hopeaa sekajoukkuekilpailussa 2017 sekä hopeaa joukkuekilpailussa ja pronssia sekajoukkuekilpailussa 2019. Reisch kilpaili maailmancupissa ensimmäisen kerran Oberstdorfissa tammikuussa 2016, ja saavutti heti ensimmäiset maailmancupin pisteensä oltuaan kolmastoista. Kymmenen parhaan joukkoon hän sijoittui ensimmäisen kerran oltuaan neljäs Garmisch-Partenkirchenissä joulukuussa 2024. Ensimmäisen palkintosijansa hän saavutti oltuaan toinen Lake Placidissa helmikuussa 2025. == Lähteet == Luokka:Saksalaiset mäkihyppääjät Luokka:Vuonna 1999 syntyneet Luokka:Elävät henkilöt
Jennifer Pöltl

Jennifer Pöltl (s. 4. elokuuta 1993) on itävaltalainen jalkapalloilija, joka edustaa SKN St. Pölten-seuraa. Hän on pelipaikaltaan keskikenttäpelaaja. Pöltl kuuluu Itävallan maajoukkueeseen. Hän pelasi vuoden 2015 naisten maailmanmestaruuskilpailuissa. == Lähteet == Luokka:Itävaltalaiset jalkapalloilijat Luokka:Vuonna 1993 syntyneet Luokka:Elävät henkilöt
Marie Womplou

Marie Womplou (s. 20. joulukuuta 1969) on norsunluurannikkolainen entinen aitajuoksija. Hän juoksi 400 metrin estejuoksussa kesäolympialaisissa vuonna 1988. == Lähteet == Luokka:Norsunluurannikkolaiset aitajuoksijat Luokka:Vuonna 1969 syntyneet Luokka:Elävät henkilöt
Florence Fuller

Florence Ada Fuller (1867 Port Elizabeth, Kapmaa – 17. heinäkuuta 1946 Gladesville, Uusi Etelä-Wales) oli eteläafrikkalaissyntyinen australialainen taiteilija. == Elämänvaiheet == Fuller syntyi vuonna 1867 Louisa ja John Hobson Fullerin tyttäreksi. Hänellä oli useita sisaruksia, joista kuuluisimmat ovat laulajiksi ryhtyneet Amy ja Christie. Hän asui alun perin Port Elizabethissa, mutta muutti sieltä lapsena perheensä kanssa Melbourneen. Vuonna 1889 Victorian Artists Society myönsi hänelle palkinnon parhaasta alle 25-vuotiaan taiteilijan muotokuvasta. Fuller kuoli heinäkuussa 1946 ja hänet haudattiin Rookwoodin hautausmaalle Sydneyyn. == Lähteet == Luokka:Australialaiset taidemaalarit Luokka:Vuonna 1867 syntyneet Luokka:Vuonna 1946 kuolleet
Antonio Filomeno Maria Losito

Antonio Filomeno Maria Losito (16. joulukuuta 1838 Canosa di Puglia, Bari, Italia – 18. heinäkuuta 1917 Pagani, Salerno, Italia) oli italialainen redemptoristi ja pappi. Hänen vanhempansa olivat Antonio Losito ja Maria Celeste Ricco, hänet vihittiin alidiakoniksi 19. maaliskuuta 1861, diakoniksi 15. maaliskuuta 1862 ja papiksi 5. huhtikuuta 1862. Hän eli seuraavien 5 paavien hallintokausien aikana: Gregorius XVI (1831–1846), autuas Pius IX (1846–1878), Leo XIII (1878–1903), pyhä Pius X (1903–1914) ja Benedictus XV (1914–1922). Hän kuoli luonnollisista syistä ja paavi Franciscus julisti hänet kunnianarvoisaksi 30. syyskuuta 2015. == Lähteet == == Aiheesta muualla == * Kotisivut Luokka:Italialaiset papit Luokka:Vuonna 1838 syntyneet Luokka:Vuonna 1917 kuolleet
Marketta Sundman

Heljä Marketta Sundman (o.s. Soininvaara; 12. maaliskuuta 1949 Helsinki – 21. huhtikuuta 2022 Espoo)Kuolinilmoitus. Helsingin Sanomat 22.5.2022, s. B 27 oli suomalainen filosofian tohtori ja Turun yliopiston pohjoismaisen filologian professori. == Elämä ja ura == Soininvaara kirjoitti ylioppilaaksi Munkkiniemen yhteiskoulusta 1967. Sundman valmistui Helsingin yliopistosta filosofian maisteriksi 1979 ja lisensiaatiksi seuraavana vuonna. Filosofian tohtoritutkinnon hän teki Åbo Akademissa (1988). Hänen ruotsinkielinen väitöskirjansa (1987) liittyi ruotsin kielen lauseenjäsennykseen: lauseen subjektivalintaan ja pääluokkaan. Työ oli otsikoitu Subjektval och diates i svenskan. Hän sai Helsingin yliopiston ruotsin kielen dosentin pätevyyden 1991. Hän työskenteli Åbo Akademissa virkaatekevänä lehtorina (1973–1975), sen jälkeen virkaatekevänä ja varsinaisena assistenttina (1976–1983). Hän oli osittain samaan aikaan Suomen Akatemian tutkimusassistentti (1979–1985). Hän toimi Åbo Akademin virkaatekevänä apulaisprofessorina (1983 ja 1986–1990) sekä ruotsin kielen apulaisprofessorina (1993–1998). Turun yliopiston pohjoismaisen filologian professori hän oli vuodesta 1998 eläkkeelle jäämiseensä saakka. Sundmanin vahvoja osaamisalueita olivat ruotsin kielen lauseoppi ja ruotsin kielen oppiminen vieraana kielenä. Hän osallistui myös julkisuudessa keskusteluun ruotsin kielen asemasta kouluissa. Sundmanin saamiin tunnustuksiin kuuluvat SLS:n väitöskirjapalkinto (1988), SLS:n Mauritz Hallbergin palkinto (1990), ruotsalainen Wellanderin palkinto (2000) ja Ruotsin akatemian Margit Påhlsonin palkinto (2008). Sundman oli Suomen Tiedeseuran jäsen vuodesta 2003. == Yksityiselämä == Sundmanin veli on Vihreän liiton poliitikko Osmo Soininvaara. == Lähteet == == Aiheesta muualla == * Marketta Sundmanin muistokirjoitus Helsingin Sanomissa *Mikael Vehkaoja (17.3.2017) Koulujen kaksikielisyys – Räjähdysherkkä poliittinen ruutitynnyri (seura.fi) *Björn Sundell (11.12.2013) Tarvitaanko Suomessa kaksikielisiä kouluja? (magma.fi) *Kirsten M. Berg, Kaj Borg, Eva Ingman, Minna Sandelin, Anne-Maj Åberg (toimittajat) En färd i språket. Festskrift till Marketta Sundman på 60-årsdagen den 12 mars 2009 (Åbo universitet, Nordisk filologi 2009. ISBN 978-951-29-3845-2) (academia.edu) Luokka:Suomalaiset kielitieteilijät Luokka:Turun yliopiston professorit Luokka:Suomalaiset professorit Luokka:Vuonna 1949 syntyneet Luokka:Vuonna 2022 kuolleet
Mary Carter Reitano

Mary Carter Reitano (o.s. Carter, s. 29. marraskuuta 1934) on australialainen uransa lopettanut tennispelaaja. Hän on voittanut Australian avoimen tennisturnauksen naisten kaksinpelin vuonna 1956, jolloin toiseksi jäi Thelma Coyne Long ja 1959, milloin hopeaa sai Renee Schuurman. Australian avoimen tennisturnauksen nelinpelissä hän on saavuttanut voiton 1956 ja 1959. Hän nai helmikuussa 1958 Sydney Reitanon. == Lähteet == Luokka:Australialaiset tennispelaajat Luokka:Vuonna 1934 syntyneet Luokka:Elävät henkilöt
Mary Carter

Mary Carter voi tarkoittaa seuraavia: * Mary Carter Reitano (s. 1934), tennispelaaja * Mary Carter Warcick, televisiosarjan Kauniit ja Rohkeat poistunut hahmo * Mary Kennedy Carter (1934–2010), sosiaalitieteiden opettaja ja kansalaisoikeusaktivisti * Mary Carter (1923–2010), tuomari
Yonkers Metro-North station

Yonkers Metro-North station on Yonkersissa New Yorkin osavaltiossa sijaitseva rautatieasema, jolla ei ole lipunmyyntiä. Junia lähtee New York Cityyn arkisin puolen tunnin välein. == Lähteet == == Aiheesta muualla == Luokka:New Yorkin osavaltion rautatieliikennepaikat Luokka:Westchesterin piirikunnan rakennukset ja rakennelmat
Lena Park

Park Jung-hyun (hanguliksi: 박정현, s. 23. maaliskuuta 1976 Los Angeles, Kalifornia), taiteilijanimi Lena Park (hanguliksi: 리나 박), on yhdysvaltalaissyntyinen eteläkorealainen laulaja. Hän debytoi vuonna 1998 albumillaan Piece. Parkin myöhempiä albumeita ovat olleet Come To Where I Am (2007) ja Parallax (2012). Hänelle on myönnetty parhaan naisartistin MAMA vuonna 1999. Park osaa soittaa saksofonia, pianoa ja kitaraa. == Lähteet == Luokka:Eteläkorealaiset laulajat Luokka:Vuonna 1976 syntyneet Luokka:Elävät henkilöt
Vartola

Vartola on sukunimi, joka on muun muassa seuraavilla suomalaisilla henkilöillä: *Juha Vartola (1947–2019), julkishallinnon professori *Kalle Vartola (1931–2007), arkkitehti *Kari Vartola (s. 1944), koripalloilija
Nanoški sir

Nanoški sir on slovenialainen lehmänmaitojuusto. Nanoški sir on nimensä mukaisesti peräisin Luonais-Slovenian Vipavan laakson Nanosin ylängöltä. Ensimmäiset historialliset maininnat juustontuotannosta alueelta ovat paikallisista kartanoista 1500-luvulta. Juuston valmistukseen käytettiin alun perin lampaanmaitoa, mutta lampaiden kasvatus ja samalla myös juuston tuotanto vähenivät selvästi toisen maailmansodan seurauksena. Juuston tuotantoa alettiin elvyttää vuonna 1986, mutta nyt sen valmistamiseen alettiin käyttää lehmänmaitoa. Juusto sai EU:n suojatun alkuperäisnimityksen vuonna 2011. Juustoa valmistettaessa lehmänmaito lämmitetään aluksi hetkeksi 57–68 °C lämpötilaan. Osa rasvasta poistetaan ja maito jätetään jäähtymään yön yli. Seuraavana päivänä maito lämmitetään uudestaan, tällä kertaa 32–34 °C lämpötilaan. Lämmitettyyn maitoon lisätään hapate ja juoksute. Syntyvää juustomassa leikellään noin herneen kokoisiksi kappaleiksi. Juustomassa kuivatetaan ja asetellaan muotteihin, joita puristetaan ja käännellään muutamien tuntien ajan. Lopulta juustot poistetaan muoteistaan ja niitä suolataan kolme päivää. Suolaamista seuraa vielä vähintään 60 päivää kestävä kypsyminen. Voimakkaamman maun aikaan saamiseksi juustoa voidaan kypsyttää jopa 12 kuukautta. Valmis juustokiekko on korkeudeltaan noin 8–10 cm ja leveydeltään noin 34 cm. Painoa kiekolla on 8–10 kiloa. Juuston kuori on kova ja kuiva, sekä väriltään keltainen tai punertava. Sisältä juusto on väriltään keltaista tai syvän keltaista. Rakenteeltaan sisältö on taipuisaa ja vahaisaa. Maultaan juusto on pikantti ja miedosti pähkinäinen. ==Lähteet== Luokka:Lehmänmaitojuustot Luokka:Slovenialaiset juustot
Daphne Akhurst

Daphne Jessie Akhurst (22. huhtikuuta 1903 Ashfield, Uusi Etelä-Wales, Australia – 9. tammikuuta 1933 Sydney, Australia), tunnetaan myös nimellä Daphne Cozens, oli australialainen tennispelaaja. Vuodesta 1934 Australian avoimen tennisturnauksen naisten kaksinpelin voittajalle myönnetty Akhurstin mukaan nimetty Daphne Akhurstin muistopalkinto. == Ura == Akhurst syntyi Oscar James Akhurstin ja Jessie Florencen (o.s. Smith) toiseksi tyttäreksi. Hän voitti Australian avoimen tennisturnauksen naisten kaksinpelin viisi kertaa vuosina 1924–1931. Hänet valittiin 26. tammikuuta 2006 Australian Tennis Hall of Fameen ja vuonna 2013 International Tennis Hall of Fameen. == Elämäkerta == Akhurst nai 26. helmikuuta 1930 tupakkatehtailija Royston Stuckey Cozensin. He saivat yhden pojan. Akhurst kuoli 9. tammikuuta 1933 kohdunulkoiseen raskauteen vain 29-vuotiaana. == Lähteet == Luokka:Australialaiset tennispelaajat Luokka:Vuonna 1903 syntyneet Luokka:Vuonna 1933 kuolleet
Haukka ja lumimies

Haukka ja lumimies (The Falcon and the Snowman) on John Schlesingerin ohjaama yhdysvaltalainen vakoiludraama vuodelta 1985. Sen on käsikirjoittanut tositapahtumiin perustuvan Robert Lindseyn romaanin pohjalta Steve Zaillian. Elokuvan pääosia näyttelevät Timothy Hutton ja Sean Penn. Elokuvan musiikkina soi muun muassa David Bowien sanoittama ja esittämä ”This Is Not America”. Sen ja elokuvan muun musiikin ovat säveltäneet Lyle Mays ja Pat Metheny. ==Juoni== Kylmän sodan vuosina 1970-luvulla kaksi nuorta amerikkalaismiestä ajautuu Neuvostoliitolle tietoja luovuttaviksi vakoojiksi, toinen (Hutton) idealisminsa kadottua ja toinen (Penn) rahoittaakseen huumeriippuvuutensa. == Vastaanotto == Helsingin Sanomien elokuvakriitikko Helena Ylänen kirjoitti Haukan ja lumimiehen olevan pikemminkin kiinnostava tapaus kuin hyvä elokuva. Danielin kirjan (1983) ja Tapaus Silkwoodin (1983) tavoin se edustaa hänestä 1980-luvun alun vakavia ”aikuiselokuvia”, jotka käsittelevät tärkeitä aiheitaan jotenkin ponnettomasti. Lisäksi elokuva on hänestä ylipitkä, muodoton ja heikosti rytmitetty, ja Huttonin ja Pennin esittämät päähahmot epämiellyttäviä. Saman lehden toinen kriitikko Mikael Fränti puolestaan piti Haukkaa ja lumimiestä vuoden 1990 tv-esityksen alla John Schlesingerin parhaana 1980-luvun ohjauksena, jossa ”aistii samanlaista tyyntä tervejärkisyyttä ja kirpeää todenmakuisuutta kuin tekijän 1960-luvun englantilaisista töistä Sellaista rakkautta, Kultaseni ja Kaukana mielettömästä maailmasta”. Video-oppaassa vuodelta 1994 Kati Sinisalo antoi Haukalle ja lumimiehelle kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * Luokka:Vuoden 1985 yhdysvaltalaiset elokuvat Luokka:John Schlesingerin ohjaamat elokuvat Luokka:Yhdysvaltalaiset vakoiluelokuvat Luokka:Päihdeaiheiset elokuvat
Holbornin metroasema

Holbornin metroasema on Lontoon metron asema Central- ja Piccadilly-linjoilla. Se sijaitsee Oyster-vyöhykkeellä 1. Asema oli Piccadilly Linen Aldwychiin menevän haaran pääteasema vuoteen 1994 asti, jolloin haara suljettiin. == Onnettomuudet == 9\. heinäkuuta 1980 noin kello 13:28 kaksi Central Linen 1962 Stock -junaa törmäsivät länteenpäin menevien junien laiturilla. Törmäyksen aikaan toisen junan kuljettaja oli sulkemassa viallista ovea. == Lähteet == == Aiheesta muualla == Luokka:Camdenin metroasemat
Anke Huber

Anke Huber (s. 4. joulukuuta 1974 Bruchsal, Länsi-Saksa) on saksalainen uransa lopettanut tennispelaaja. Hän ylsi vuonna 1996 Australian avoimessa tennisturnauksessa naisten kaksinpelin loppuotteluun, jossa hän hävisi yhdysvaltalaiselle Monica Selesille. Huber ylsi välieriin Ranskan avoimissa vuonna 1993 ja Australian avoimissa vuonna 1998. Kaksinpelin maailmanrankingissa hän oli parhaimmillaan neljäs lokakuussa 1996. Hän voitti urallaan 12 WTA-turnausta kaksinpelissä ja yhden nelinpelissä. Ensimmäisen voittonsa hän saavutti Schenectadyssa vuonna 1990 ja viimeisen Sopotissa vuonna 2000. == Lähteet == Luokka:Saksalaiset tennispelaajat Luokka:Vuonna 1974 syntyneet Luokka:Elävät henkilöt
Sylvia Lance Harper

Sylvia Harper (o.s. Lance, 1. lokakuuta 1895 – 21. lokakuuta 1982) oli australialainen tennispelaaja. Hän saavutti Australian avoimen tennisturnauksen naisten kaksinpelin voiton 1924 päihittäen Esna Boydin finaalissa erävoitoin 2–1. Vuonna 1927 hän kohtasi naisten kaksinpelin finaalissa jälleen Boydin, mutta hävisi tälle erävoitot 1–2. Vuoden 1930 kaksinpeliturnauksen finaalissa hän hävisi Daphne Akhurstille erin 1–2. Aiemmin Lance-sukunimeä käyttänyt Sylvia nai liikemies Robert Rainy Harperin toukokuussa 1924. He saivat yhden pojan. == Lähteet == Luokka:Vuonna 1895 syntyneet Luokka:Vuonna 1982 kuolleet Luokka:Australialaiset tennispelaajat
Myrófyllo

Myrófyllo () on Kreikan kylä sekä samanniminen Pýlin kunnan kunnallisyksikkö (Δημοτική Ενότητα Μυροφύλλου, Dimotikí Enótita Myrofýllou) ja entinen itsenäinen kyläkunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 448 ja varsinaisen Myrófyllon kylän väkiluku 173 (vuonna 2011). Myrófyllon kylä sijaitsee Píndos-vuoristossa linnuntietä noin 43 kilometriä lounaaseen Tríkalasta. Myrófyllon kunnallisyksikkö käsittää Pýlin kunnan eteläosan. Myrófyllo oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlin kuntaan yhdessä Aíthikeen, Gómfoin, Neráidan, Piáleian ja Píndoksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Myrófyllon kunnallisyksikkö muodostuu seuraavista kyläyhdyskunnista ja asutuksista: Kylä tai muu asutus Väkiluku (2011) Ágios Geórgios 39 Bourniás 43 Ftéri 7 Gkolfári 69 Glístra 38 Karavdaíika 20 Milótopos 14 Myrófyllo 173 Pýrgos 45 Yhteensä: 448 == Lähteet == == Aiheesta muualla == Luokka:Pýli Luokka:Thessalian entiset kunnat Luokka:Thessalian kylät
Nartháki (kunnallisyksikkö)

Nartháki () on Kreikan kylä sekä samanniminen Fársalan kunnan kunnallisyksikkö (Δημοτική Ενότητα Ναρθακίου, Dimotikí Enótita Narthakíou) ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 1 175 ja varsinaisen Narthákin kylän väkiluku 342 (vuonna 2011). Narthákin kylä sijaitsee linnuntietä noin 10 kilometriä kaakkoon Fársalan kaupungista. Narthákin kunnallisyksikkö käsittää Fársalan kunnan eteläosan. Nartháki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Fársalan kuntaan yhdessä Enippéaksen ja Polydámantaksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Narthákin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Déndra Déndra 52 Dílofo Dílofo 253 Kallithéa Farsálon Ágios Antónios 87 Dendrochóri 37 Kallithéa 61 Kokkíno 34 Plátanos 10 Nartháki Kastráki 60 Nartháki 342 Skopiá Skopiá 239 Yhteensä: 1 175 == Lähteet == Luokka:Fársala Luokka:Thessalian entiset kunnat Luokka:Thessalian kylät
Neráida

Neráida () on Kreikan kylä sekä samanniminen Pýlin kunnan kunnallisyksikkö (Δημοτική Ενότητα Νεράιδας, Dimotikí Enótita Neráidas) ja entinen itsenäinen kyläkunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 252 ja varsinaisen Neráidan kylän väkiluku 51 (vuonna 2011). Neráidan kylä sijaitsee Píndos-vuoristossa linnuntietä noin 48 kilometriä länteen Tríkalasta. Neráidan kunnallisyksikkö käsittää alueen Pýlin kunnan länsiosassa. Neráida oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlin kuntaan yhdessä Aíthikesin, Gómfoin, Myrófyllon, Piáleian ja Píndoksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Neráidan kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Armatolikó Armatolikó 45 Grávos 12 Lefaíika 7 Sklíthra 0 Koryfí Koryfí 65 Neráida Lafína 27 Neráida 51 Pachtoúri Aetós 24 Pachtoúri 21 Yhteensä: 252 == Lähteet == == Aiheesta muualla == Luokka:Pýli Luokka:Thessalian entiset kunnat Luokka:Thessalian kylät
Néssonas

Néssonas (, ) on Kreikan kylä sekä samanniminen Témpin kunnan kunnallisyksikkö (Δημοτική Ενότητα Νέσσωνος/Νέσσωνα, Dimotikí Enótita Néssonos/Néssona) ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 4 750 ja varsinaisen Néssonaksen kylän väkiluku 94 (vuonna 2011). Néssonaksen kylä sijaitsee linnuntietä noin 14 kilometriä koilliseen Lárisasta. Néssonaksen kunnallisyksikkö käsittää Témpin kunnan eteläosan. Sen suurin asutus on Sykoúrion kaupunki. Néssonas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Témpin kunnaksi yhdessä Ampelákian, Gónnoin, Káto Ólympoksen ja Makrychórin kanssa, jolloin se muuttui uuden kunnan kunnallisyksiköksi. == Kunnallisyksikön osat == Néssonaksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Kalochóri Cheimádi (Cheimádio) 213 Kalochóri 543 Kypselochóri Akrinó 0 Kypselochóri 182 Néssonas Kórakas 0 Néssonas 94 Óssa Óssa 530 Pournári Pournári 502 Spiliá Spiliá 370 Sykoúrio Sykoúrio 2 316 Yhteensä: 4 750 == Lähteet == Luokka:Témpi Luokka:Thessalian entiset kunnat Luokka:Thessalian kylät
Nevrópoli Agráfon

Nevrópoli Agráfon (; virallisesti Δημοτική Ενότητα Νεβρόπολης Αγράφων, Dimotikí Enótita Nevrópolis Agráfon) on yksi Límni Plastíran kunnan kunnallisyksiköistä ja entinen itsenäinen Kreikan kunta. Se sijaitsee Kardítsan alueyksikössä Thessalian alueella. Kunnallisyksikön väkiluku on 2 223 (vuonna 2011). Nevrópoli Agráfonin kunnallisyksikkö käsittää Límni Plastíran kunnan länsiosan Plastíraksen tekojärven länsipuolella. Sen suurin asutus on Neochórin kylä. Nevrópoli Agráfon oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Límni Plastíran kunnaksi yhdessä Plastíraksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Nevrópoli Agráfonin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Belokomíti Belokomíti 146 Kédros 32 Fylaktí Fylaktí 278 Kalývia Fylaktís 54 Karítsa Dolópon Agía Marína 44 Agía Paraskeví 6 Karítsa 56 Longá 4 Méga Révma 5 Petrotó 1 Rafína 18 Karvasarás Karvasarás 28 Kryonéri Koutsodímos 78 Kryonéri 415 Prosília 102 Neochóri Neochóri 589 Pezoúla Kalývia 223 Neráida 17 Pezoúla 127 Yhteensä: 2 223 == Lähteet == Luokka:Límni Plastíra Luokka:Thessalian entiset kunnat
Paliókastro (Tríkala)

Paliókastro (; virallisesti Δημοτική Ενότητα Παληοκάστρου, Dimotikí Enótita Paliokástrou) on yksi Tríkalan kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 2 732 (vuonna 2011). Paliókastron kunnallisyksikkö käsittää Tríkalan kunnan koillisosan. Sen suurin asutus on Palaiópyrgoksen kylä. Paliókastro oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tríkalan kuntaan yhdessä Estiaiótidan, Faloreían, Kallídendron, Kóziakaksen, Megála Kalývian ja Paralithaíoin kanssa, jolloin se muuttui uuden kunnan kunnallisyksiköksi. == Kunnallisyksikön osat == Paliókastron kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Agreliá Agreliá 184 Ardáni Ardáni 374 Koumariá Koumariá (Tsimária) 0 Krinítsa Krinítsa 596 Liópraso Lagkadiá 48 Liópraso 124 Palaiópyrgos Kokkóna 19 Palaiópyrgos 904 Zileftí Zileftí 483 Yhteensä: 2 732 == Lähteet == Luokka:Thessalian entiset kunnat Luokka:Tríkala
Palmero (juusto)

Palmero on Espanjan Kanariansaarten La Palmalta peräisin oleva vuohenmaitojuusto. Vuohia toivat Kanariansaarille jo niiden berbereistä polveutuvat ensimmäiset asukkaat, guanchit. Kirjallisia historiallisia lähteitä juustonvalmistuksesta La Palmalla on vuodesta 1493 lähtien, jolloin alue liitettiin Kastiliaan. Jo 1500-luvulla juustoa tiedetään viedyn La Palmalta Espanjan siirtomaihin, kuten Kap Verdelle, Puerto Ricoon ja Santo Domingoon. Palmero-juustolla on ollut espanjalainen alkuperänimityksen suoja eli DO vuodesta 2001. Juustoa valmistettaessa vuohenmaito lämmitetään ensin 27–33 °C lämpötilaan, jolloin siihen lisätään Palmero-juuston valmistuksessa erityisesti käytettävä kileistä saatava juoksute. Valmistettu juustomassa on puristettu perinteisesti käsin, mutta nykyisin myös koneistetusti. Juusto suolataan ja usein myös savustetaan. Savustamisen yhteydessä eri materiaaleja polttaen tuotetaan eri savustetun juuston tyyppejä. Alkuperänimityksen mukaisia poltettavia kasveja ovat manteli, viikunaopuntia, havunneulaset ja kanarianmänty. Juusto voidaan edelleen kypsyttää tai syödä tuoreeltaan. Kypsytetyn juuston kuori on kellertävä tai savustettuna ruskea. Sisältä juusto on valkoista. Juuston maku on hieman suolainen ja hapan. ==Lähteet== ==Aiheesta muualla== *Queso de La Palma Luokka:Espanjalaiset juustot Luokka:Vuohenmaitojuustot Luokka:La Palma
Palaiókastro

Palaiókastro () tai Paliókastro (Παλιόκαστρο tai Παληόκαστρο) (”Vanha linna”) voi viitata seuraaviin paikkoihin Kreikassa: * Palaiókastro, kylä Sámoksen saarella Anatolikí Sámoksen kunnassa Etelä-Egean saarten alueella * Palaiókastro eli Kastrí, saari Dodekanesian saariryhmässä Kosin etelärannikolla * Palaiókastro eli Palionavaríno, keskiaikainen linna lähellä Pýloksen kaupunkia * Paliókastro, Tríkalan kunnan kunnallisyksikkö Tríkalan alueyksikössä Thessalian alueella * Palaiókastro, antiikin Arkesseian kaupungin paikka ja sen arkeologinen kohde Kárpathoksen saarella * Palaiókastro, antiikin Asean kaupungin akropolis ja sen arkeologinen kohde Trípolin kunnassa * Palaiókastro, antiikin Kytheran kaupungin akropolis ja sen arkeologinen kohde Kytheran saarella * Palaiókastro, antiikin Folegandroksen kaupungin akropolis ja sen arkeologinen kohde Folégandroksen saarella * Palaiókastro, antiikin Kisthenen/Megisten kaupungin paikka Kastelórizon saarella * Palaiókastro, antiikin Methanan kaupungin akropolis ja sen arkeologinen kohde Troizinía-Méthanan kunnassa * Palaiókastro, antiikin Nisyroksen kaupungin akropolis ja sen arkeologinen kohde Nísyroksen saarella * Palaiókastro, antiikin Pellanan kaupungin akropolis ja sen arkeologinen kohde Spártin kunnassa * Palaiókastro, antiikin Pronnoin kaupungin akropolis ja sen arkeologinen kohde Kefalonián saarella * Palaiókastro, antiikin aikainen Leroksen kaupunkiin liittynyt linnoituspaikka Xirókampoksen kylässä Léroksen saarella * Palaiókastro, toinen antiikin Samen kaupungin kahdesta akropoliista ja sen arkeologinen kohde Kefalonián saarella * Palaiókastro, antiikin aikaisen kaupungin oletettu paikka Mýkonoksen saarella * Palaiókastro, keskiaikaisen Gerákin linnan kukkula Lakoniassa Peloponnesoksella * Palaiókastro, kukkula Psarán saarella * Paliókastro, Kímoloksen saaren korkein kohta == Katso myös == * Palaiokastrítsa, kylä ja Korfun kunnan kunnallisyksikkö Korfun saarella Korfun alueyksikössä Jooniansaarten alueella
Pámisos (kunnallisyksikkö)

Pámisos (; virallisesti Δημοτική Ενότητα Παμίσου, Dimotikí Enótita Pamísou) on yksi Mouzákin kunnan kunnallisyksiköistä ja entinen itsenäinen Kreikan kunta. Se sijaitsee Kardítsan alueyksikössä Thessalian alueella. Kunnallisyksikön väkiluku on 3 787 (vuonna 2011). Pámisoksen kunnallisyksikkö käsittää Mouzákin kunnan koillisosan. Sen suurin asutus on Agnanterón kylä. Kunnallisyksikkö on saanut nimensä seudun Pámisos-joesta. Pámisos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mouzákin kuntaan yhdessä Ithómin kanssa, jolloin se muuttui uuden kunnan kunnallisyksiköksi. == Kunnallisyksikön osat == Pámisoksen kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Agnanteró Agnanteró 1 764 Kranéa Ágioi Anárgyroi 105 Kranéa 510 Magoúla Magoúla 698 Palaiochóri Palaiochóri 360 Rizovoúni Rizovoúni 350 Yhteensä: 3 787 == Lähteet == Luokka:Mouzáki Luokka:Thessalian entiset kunnat
Paralithaíoi

Paralithaíoi (; virallisesti Δημοτική Ενότητα Παραληθαίων, Dimotikí Enótita Paralithaíon) on yksi Tríkalan kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 2 660 (vuonna 2011). Paralithaíoin kunnallisyksikkö käsittää alueen Tríkalan kunnan pohjoisosissa. Sen suurin asutus on Rízoman kylä. Paralithaíoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tríkalan kuntaan yhdessä Estiaiótidan, Faloreían, Kallídendron, Kóziakaksen, Megála Kalývian ja Paliókastron kanssa, jolloin se muuttui uuden kunnan kunnallisyksiköksi. == Kunnallisyksikön osat == Paralithaíoin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Ellinókastro Ellinókastro 149 Plátanos Plátanos 609 Ráxa Chaïdeméni 79 Ráxa 624 Rízoma Rízoma 917 Spathádes Ágios Nikólaos 49 Spathádes 233 Yhteensä: 2 660 == Lähteet == Luokka:Thessalian entiset kunnat Luokka:Tríkala
Pelinnaíoi

Pelinnaíoi (; virallisesti Δημοτική Ενότητα Πελινναίων/Πελλιναίων, Dimotikí Enótita Pelinnaíon/Pellinaíon) on yksi Farkadónan kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 2 738 (vuonna 2011). Pelinnaíoin kunnallisyksikkö käsittää Farkadónan kunnan länsiosan. Se on nimetty alueella sijainneen antiikin aikaisen Pelinnaionin kaupungin mukaan. Kunnallisyksikön suurin asutus on Taxiárchesin kylä. Pelinnaíoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Farkadónan kuntaan yhdessä Oichalían kanssa, jolloin se muuttui uuden kunnan kunnallisyksiköksi. == Kunnallisyksikön osat == Pelinnaíoin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Faneroméni Faneroméni 424 Nomí Nomí 378 Petróporos Petróporos 452 Servotá Servotá 582 Taxiárches Taxiárches 902 Yhteensä: 2 738 == Lähteet == Luokka:Farkadóna Luokka:Thessalian entiset kunnat
Piáleia

Piáleia (; transl. myös Piália) on Kreikan kylä sekä samanniminen Pýlin kunnan kunnallisyksikkö (Δημοτική Ενότητα Πιαλείων, Dimotikí Enótita Pialeíon) ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 3 395 ja varsinaisen Piáleian kylän väkiluku 755 (vuonna 2011). Piáleian kylä sijaitsee linnuntietä noin 16 kilometriä länsilounaaseen Tríkalasta. Piáleian kunnallisyksikkö käsittää alueen Pýlin kunnan koillisosassa. Piáleia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlin kuntaan yhdessä Aíthikesin, Gómfoin, Myrófyllon, Neráidan ja Píndoksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Piáleian kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Eleftherochóri Eleftherochóri 433 Fíki Fíki 1 361 Filýra Filýra 358 Parapótamos Lilí 176 Parapótamos 197 Valamándri 115 Piáleia Piáleia 755 Yhteensä: 3 395 == Lähteet == Luokka:Pýli Luokka:Thessalian entiset kunnat Luokka:Thessalian kylät
Alli Alanko

Alli Savola (o.s. Alanko; 21. kesäkuuta 1930 – 9. syyskuuta 2021)Kuolinilmoitus, Alli Savola, o.s. Alanko, Laukaa-Konnevesi No 39, sivu 19, julkaistu 30.9.2021 oli suomalainen keihäänheittäjä. Alanko edusti urallaan Vihtavuoren Pamausta. SM-kisoissa Alanko sijoittui kolmanneksi keihäässä vuonna 1949 tuloksella 36,63 m. Tämä on ollut yksi parhaita menestyksiä kautta Vihtavuoren Pamauksen historian. Lisäksi hän saavutti useita piirinmestaruuksia kiekossa ja keihäässä. == Lähteet == Luokka:Suomalaiset keihäänheittäjät Luokka:Vuonna 1930 syntyneet Luokka:Vuonna 2021 kuolleet
Platýkampos

Platýkampos () on Kreikan kylä sekä samanniminen Kilelérin kunnan kunnallisyksikkö (Δημοτική Ενότητα Πλατυκάμπου, Dimotikí Enótita Platykámpou) ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 7 896 ja varsinaisen Platýkampoksen kylän väkiluku 1 804 (vuonna 2011). Platýkampoksen kylä sijaitsee linnuntietä noin kymmenen kilometriä itään Lárisasta. Platýkampoksen kunnallisyksikkö käsittää Kilelérin kunnan pohjoisosan. Platýkampos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kilelérin kuntaan yhdessä Arménion, Krannónaksen ja Níkaian kanssa, jolloin se muuttui uuden kunnan kunnallisyksiköksi. == Kunnallisyksikön osat == Platýkampoksen kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Chálki Chálki 1 805 Elefthério Elefthério 347 Galíni Galíni 1 030 Gláfki Gláfki 686 Pródromos 21 Melía Anagénnisi 68 Melía 309 Módestos 124 Melissochóri Melissochóri 854 Námata Námata 105 Omorfochóri Omorfochóri 743 Platýkampos Platýkampos 1 804 Yhteensä: 7 896 == Lähteet == Luokka:Kilelér Luokka:Thessalian entiset kunnat Luokka:Thessalian kylät
Polydámantas

Polydámantas (; virallisesti Δημοτική Ενότητα Πολυδάμαντα, Dimotikí Enótita Polydámanta) on yksi Fársalan kunnan kunnallisyksiköistä ja entinen itsenäinen Kreikan kunta. Se sijaitsee Lárisan alueyksikössä Thessalian alueella. Kunnallisyksikön väkiluku on 4 175 (vuonna 2011). Polydámantaksen kunnallisyksikkö käsittää Fársalan kunnan koillisosan. Sen suurin asutus on Vamvakoún kylä. Polydámantas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Fársalan kuntaan yhdessä Enippéaksen ja Narthákin kanssa, jolloin se muuttui uuden kunnan kunnallisyksiköksi. == Kunnallisyksikön osat == Polydámantaksen kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Ampeleía Ampeleía 236 Chalkiádes Chalkiádes 363 Dasólofos Dasólofos 256 Káto Dasólofos 41 Erétria Ágios Charálampos 30 Argithéa 77 Asprógeia 178 Erétria 152 Palaiómylos 113 Káto Vasiliká Áno Vasiliká 134 Káto Vasiliká 142 Neráida Neráida 152 Xyládes 27 Polydámeio Polydámeio 120 Rígaio 108 Revmatiá Revmatiá 217 Sitóchoro Sitóchoro 322 Skotoússa Agía Triáda 31 Ágios Konstantínos 154 Áno Skotoússa 0 Skotoússa 97 Thetídio 74 Vamvakoú Dendráki 36 Serífis 0 Vamvakoú 931 Zoodóchos Pigí Zoodóchos Pigí 184 Yhteensä: 4 175 == Lähteet == Luokka:Fársala Luokka:Thessalian entiset kunnat
Potamiá (Lárisa)

Potamiá (; virallisesti Δημοτική Ενότητα Ποταμιάς, Dimotikí Enótita Potamiás) on yksi Elassónan kunnan kunnallisyksiköistä ja entinen itsenäinen Kreikan kunta. Se sijaitsee Lárisan alueyksikössä Thessalian alueella. Kunnallisyksikön väkiluku on 4 187 (vuonna 2011). Potamián kunnallisyksikkö käsittää alueen Elassónan kunnan eteläosassa. Sen nimi, suomeksi ”Jokilaakso”, viittaa seudun Pineiós- ja Titarísios-jokiin. Kunnallisyksikön suurin asutus on Vlachogiánnin kylä. Potamiá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Antichásian, Karyán, Livádin, Ólympoksen, Sarantáporon, Tsaritsánin ja Verdikoúsan kanssa, jolloin se muuttui uuden kunnan kunnallisyksiköksi. == Kunnallisyksikön osat == Potamián kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Amoúrio Amoúrio 312 Doméniko Doméniko 627 Magoúla Magoúla 232 Méga Eleftherochóri Méga Eleftherochóri 584 Mesochóri Mesochóri 551 Praitório Praitório (Praitóri) 362 Sykéa Kalývia Analípseos 99 Sykéa 525 Vlachogiánni Vlachogiánni 895 Yhteensä: 4 187 == Lähteet == Luokka:Elassóna Luokka:Thessalian entiset kunnat
Potamiá

Potamiá (, ”Jokialue”, ”Jokilaakso”) voi viitata seuraaviin paikkoihin Kreikassa: * Potamiá, Karpenísin kunnan kunnallisyksikkö Evrytanían alueyksikössä Keski-Kreikan alueella * Potamiá, Elassónan kunnan kunnallisyksikkö Lárisan alueyksikössä Thessalian alueella * Potamiá, kyläyhdyskunta Náxoksen saarella Etelä-Egean saarten alueella * Potamiá, kylä Thásoksen saarella Itä-Makedonian ja Traakian alueella == Katso myös == * Potámi, useita merkityksiä * Potamós, useita paikkoja
Pteleós

Pteleós () on Kreikan kylä sekä samanniminen Almyróksen kunnan kunnallisyksikkö (Δημοτική Ενότητα Πτελεού, Dimotikí Enótita Pteleoú) ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 2 485 ja varsinaisen Pteleóksen kylän väkiluku 1 140 (vuonna 2011). Pteleóksen kylä sijaitsee linnuntietä noin 36 kilometriä etelään Vóloksesta ja noin 48 kilometriä itäkoilliseen Lamíasta. Se on saanut nimensä antiikin ajan Pteleoksen eli Pteleonin kaupungista. Pteleóksen kunnallisyksikkö käsittää Almyróksen kunnan itäosan Egeanmeren rannalla. Pteleós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Almyróksen kuntaan yhdessä Anávran ja Soúrpin kanssa, jolloin se muuttui uuden kunnan kunnallisyksiköksi. == Kunnallisyksikön osat == Pteleóksen kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Achílleio Achílleio 628 Ágios Dimítrios 27 Argyróniso (saari) 0 Ágioi Theódoroi Ágioi Theódoroi 318 Pteleós Agía Marína 49 Ágioi Apóstoloi 22 Gavrianí 147 Karavotsáki 8 Leichoúra 32 Loutró 15 Pigádi 99 Pteleós 1 140 Yhteensä: 2 485 == Lähteet == Luokka:Almyrós Luokka:Thessalian entiset kunnat Luokka:Thessalian kylät
Rentína (Kardítsa)

Rentína () on Kreikan kylä sekä samanniminen Sofádesin kunnan kunnallisyksikkö (Δημοτική Ενότητα Ρεντίνης, Dimotikí Enótita Rentínis) ja entinen itsenäinen kunta. Se sijaitsee Kardítsan alueyksikössä Thessalian alueella. Koko kunnallisyksikön väkiluku on 295 ja varsinaisen Rentínan kylän väkiluku 288 (vuonna 2011). Rentínan kylä sijaitsee linnuntietä noin 34 kilometriä etelään Kardítsasta ja noin 44 kilometriä luoteeseen Lamíasta. Rentínan kunnallisyksikkö käsittää Sofádesin kunnan eteläosan. Rentína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sofádesin kuntaan yhdessä Árnin, Menelaḯdan ja Tamásion kanssa, jolloin se muuttui uuden kunnan kunnallisyksiköksi. == Kunnallisyksikön osat == Rentínan kunnallisyksikkö muodostuu seuraavista kyläyhdyskunnista ja asutuksista: Kylä tai muu asutus Väkiluku (2011) Moní Rentínas (luostari) 7 Rentína 288 Yhteensä: 295 == Lähteet == Luokka:Sofádes Luokka:Thessalian entiset kunnat Luokka:Thessalian kylät
Rentína

Rentína () voi viitata seuraaviin paikkoihin Kreikassa: * Rentína, kylä ja Sofádesin kunnan kunnallisyksikkö Kardítsan alueyksikössä Thessalian alueella * Rentína, kylä ja Vólvin kunnan kunnallisyksikkö Thessalonikin alueyksikössä Keski-Makedonian alueella * Rentínan sola eli Makedonian Témpi, sola Makedoniassa Pohjois-Kreikassa
Séllana

Séllana (; virallisesti Δημοτική Ενότητα Σελλάνων, Dimotikí Enótita Sellánon) on yksi Palamáksen kunnan kunnallisyksiköistä ja entinen itsenäinen Kreikan kunta. Se sijaitsee Kardítsan alueyksikössä Thessalian alueella. Kunnallisyksikön väkiluku on 4 551 (vuonna 2011). Séllana kunnallisyksikkö käsittää Palamáksen kunnan länsiosan. Sen suurin asutus on Proástion kylä. Séllana oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Palamáksen kuntaan yhdessä Fýllon kanssa, jolloin se muuttui uuden kunnan kunnallisyksiköksi. == Kunnallisyksikön osat == Séllanan kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Agía Triáda Agía Triáda 699 Kalogrianá Kalogrianá 589 Marathéa Kórda 246 Marathéa 655 Pedinó Pedinó 696 Proástio Proástio 1 666 Yhteensä: 4 551 == Lähteet == Luokka:Palamás Luokka:Thessalian entiset kunnat
Sipiáda

Sipiáda (; virallisesti Δημοτική Ενότητα Σηπιάδος, Dimotikí Enótita Sipiádos) on yksi Nótio Pílion kunnan kunnallisyksiköistä ja entinen itsenäinen Kreikan kunta. Se sijaitsee Magnesian alueyksikössä Thessalian alueella. Kunnallisyksikön väkiluku on 2 047 (vuonna 2011). Sipiádan kunnallisyksikkö käsittää Nótio Pílion kunnan eteläosan aivan Pílion niemimaan kärkeä lukuun ottamatta. Kunnallisyksikön suurin asutus on Milínan kylä. Sipiáda oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nótio Pílion kunnaksi yhdessä Afétesin, Argalastín, Miliésin ja Tríkerin kanssa, jolloin se muuttui uuden kunnan kunnallisyksiköksi. == Kunnallisyksikön osat == Sipiádan kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Láfkos Ágioi Apóstoloi 0 Ágios Andréas 34 Chondrí Ámmos 15 Koukoulaíika 5 Láfkos 511 Marathiás 7 Mikró 10 Milína Kydoniés 5 Mávri Pétra 21 Milína 700 Pigés 29 Promýri Ágios Geórgios 70 Kastrí 6 Lýri 55 Mortiá 30 Moúsges 7 Patrichóri 8 Plataniá 141 Promýri 358 Rodiá 10 Tróchala 5 Vodíni 20 Yhteensä: 2 047 == Lähteet == Luokka:Nótio Pílio Luokka:Thessalian entiset kunnat
Simo Westerholm

Simo Kalevi Westerholm (5. toukokuuta 1945 Kiukainen – 23. joulukuuta 2010 Kokkola) oli suomalainen kansanmusiikin tutkija, joka toimi Kansanmusiikki- instituutin apulaisjohtajana vuosina 1974–2008. Kiukaisten Paneliassa syntynyt Westerholm opiskeli filologiaa Turun yliopistossa ja valmistui humanististen tieteiden kandidaatiksi vuonna 1967. Vierailtuaan Erkki Ala-Könnin luennoilla Westerholm ryhtyi kesällä 1971 kiertämään hänen kenttäretkillään eri puolilla Suomea, ja päätyi lopulta kansanmusiikin tutkijaksi Kaustiselle perustettuun Kansanmusiikki-instituuttiin. 1990-luvulla Westerlund opiskeli vielä etnomusikologiaa Tampereen yliopistossa ja valmistui maisteriksi vuonna 1997. Hän oli myös pitkään Kansanmusiikki-lehden päätoimittajana ja Suomen kansansoitinmuseon johtajana. Westerholm oli itsekin puhaltimia soittanut kansanmuusikko. 1970-luvun alussa hän oli perustamassa Kyläpelimannit-yhtyettä ja soitti myöhemmin useissa kansanmusiikkiyhtyeissä. Westerholm on julkaissut myös veljensä Pekka Westerholmin kanssa yhteistyössä laaditun Panelian murteen sanakirjan. == Teokset == * * * * * * * == Lähteet == Luokka:Suomalaiset musiikkitieteilijät Luokka:Suomalaiset kansanmuusikot Luokka:Suomalaiset päätoimittajat Luokka:Suomalaiset museonjohtajat Luokka:Vuonna 1945 syntyneet Luokka:Vuonna 2010 kuolleet
Soúrpi

Soúrpi () on Kreikan kylä sekä samanniminen Almyróksen kunnan kunnallisyksikkö (Δημοτική Ενότητα Σούρπης, Dimotikí Enótita Soúrpis) ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 2 867 ja varsinaisen Soúrpin kylän väkiluku 1 457 (vuonna 2011). Soúrpin kylä sijaitsee linnuntietä noin 39 kilometriä etelään Vóloksesta ja noin 46 kilometriä koilliseen Lamíasta. Soúrpin kunnallisyksikkö käsittää alueen Almyróksen kunnan itäosissa Egeanmereen kuuluvan Pagasitikóslahden rannalla. Soúrpi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Almyróksen kuntaan yhdessä Anávran ja Pteleóksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Soúrpin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Agía Triáda Agía Triáda 222 Moní Koimíseos Theotókou Xenías (luostari) 0 Ágios Ioánnis Ágios Ioánnis 63 Amaliápoli Amaliápoli 508 Kíkinthos (saari) 0 Drymónas Drymónas 257 Soúrpi Niés 15 Soúrpi 1 457 Vrýnaina Kontarólakka 37 Vrýnaina 308 Yhteensä: 2 867 == Lähteet == Luokka:Almyrós Luokka:Thessalian entiset kunnat Luokka:Thessalian kylät
Tamásio

Tamásio (; virallisesti Δημοτική Ενότητα Ταμασίου, Dimotikí Enótita Tamasíou) on yksi Sofádesin kunnan kunnallisyksiköistä ja entinen itsenäinen Kreikan kunta. Se sijaitsee Kardítsan alueyksikössä Thessalian alueella. Kunnallisyksikön väkiluku on 2 962 (vuonna 2011). Tamásion kunnallisyksikkö käsittää alueen Sofádesin kunnan itäosissa. Sen suurin asutus on Leontárin kylä. Tamásio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sofádesin kuntaan yhdessä Árnin, Menelaḯdan ja Rentínan kanssa, jolloin se muuttui uuden kunnan kunnallisyksiköksi. == Kunnallisyksikön osat == Tamásion kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Achladéa Achladéa 349 Anávra Anávra 759 Asimochóri Asimochóri 222 Grammatikó Grammatikó 231 Néo Ikónio 218 Ktiméni Káto Ktiméni 249 Ktiméni 53 Leontári Leontári 881 Yhteensä: 2 962 == Lähteet == Luokka:Sofádes Luokka:Thessalian entiset kunnat
Tsaritsáni

Tsaritsáni (, myös Tsarítsani, Τσαρίτσανη) on Kreikan kaupunki sekä samanniminen Elassónan kunnan kunnallisyksikkö (Δημοτική Ενότητα Τσαριτσάνης, Dimotikí Enótita Tsaritsánis) ja entinen itsenäinen kaupunkikunta. Se sijaitsee Lárisan alueyksikössä Thessalian alueella. Kaupungin ja kunnallisyksikön väkiluku on 2 040 (vuonna 2011). Tsaritsánin pieni kaupunki sijaitsee linnuntietä noin kolme kilometriä kaakkoon Elassónan kaupungista ja noin 32 kilometriä pohjoisluoteeseen Lárisasta. Sen nimi on slaavilaista alkuperää. Tsaritsánin kunnallisyksikkö käsittää pienen alueen Elassónan kunnan eteläosissa. Tsaritsáni oli itsenäinen kaupunkikunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Antichásian, Karyán, Livádin, Ólympoksen, Potamián, Sarantáporon ja Verdikoúsan kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Elassóna Luokka:Thessalian entiset kunnat Luokka:Thessalian kaupungit
Vasilikí (Tríkala)

Vasilikí () on Kreikan kylä sekä samanniminen Metéoran kunnan kunnallisyksikkö (Δημοτική Ενότητα Βασιλικής, Dimotikí Enótita Vasilikís) ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 2 200 ja varsinaisen Vasilikín kylän väkiluku 1 375 (vuonna 2011). Vasilikín kylä sijaitsee linnuntietä noin 11 kilometriä pohjoisluoteeseen Tríkalan kaupungista. Vasilikín kunnallisyksikkö käsittää pienen alueen Metéoran kunnan eteläosissa. Vasilikí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Metéoran kuntaan (tuolloin Kalampákan kunta) yhdessä Aspropótamoksen, Chásian, Kastanián, Kleinón, Malakásin ja Tymfaían kanssa, jolloin se muuttui uuden kunnan kunnallisyksiköksi. == Kunnallisyksikön osat == Vasilikín kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Peristéra Peristéra 201 Theópetra Theópetra 560 Vasilikí Ágioi Theódoroi 64 Vasilikí 1 375 Yhteensä: 2 200 == Lähteet == Luokka:Metéora (kunta) Luokka:Thessalian entiset kunnat Luokka:Thessalian kylät
Verdikoúsa

Verdikoúsa (, myös Verdikoússa, Βερδικούσσα) on Kreikan kylä sekä samanniminen Elassónan kunnan kunnallisyksikkö (Δημοτική Ενότητα Βερδικούσης/Βερδικούσσης, Dimotikí Enótita Verdikoúsis/Verdikoússis) ja entinen itsenäinen kyläkunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 2 254 ja varsinaisen Verdikoúsan kylän väkiluku 1 812 (vuonna 2011). Verdikoúsan kylä sijaitsee linnuntietä noin 22 kilometriä lounaaseen Elassónan kaupungista ja noin 41 kilometriä luoteeseen Lárisasta. Verdikoúsan kunnallisyksikkö käsittää alueen Elassónan kunnan lounaisosassa. Verdikoúsa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Antichásian, Karyán, Livádin, Ólympoksen, Potamián, Sarantáporon ja Tsaritsánin kanssa, jolloin se muuttui uuden kunnan kunnallisyksiköksi. == Kunnallisyksikön osat == Verdikoúsan kunnallisyksikkö muodostuu seuraavista kyläyhdyskunnista ja asutuksista: Kylä tai muu asutus Väkiluku (2011) Ampélia 256 Koutsoúfliani 20 Paliámpela 80 Paliáskia 39 Várkos 47 Verdikoússa 1 812 Yhteensä: 2 254 == Lähteet == Luokka:Elassóna Luokka:Thessalian entiset kunnat Luokka:Thessalian kylät
Ylä-Viteli

Ylä-Viteli on Pirkanmaalla Oriveden Vitelin kulmakunnalla sijaitseva järvi. == Maantietoa == Järven pinta-ala on 6,0 hehtaaria, se on 800 metriä pitkä ja 200 metriä leveä. Se sijaitsee kapeassa laaksossa yhdessä muiden Vitelijärvien kanssa. Siinä ei ole kartan mukaan saaria. Järven rantaviivan pituus on 1,9 kilometriä ja sen rannoille on rakennettu viisi vapaa-ajan asuntoa. Niille tulee tiet Hirsilän ja Untavan suunnilta. Järven lasku-uoman yli kulkee silta. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Taipaleenjoen aluelaosan alueeseen (35.743) järvi kuuluu. Järven vedenpinnan korkeus on 151,7 metriä mpy ja sen vedenpinta on samalla korkeudella kuin viereisillä Vitelijärvillä. Siihen on johdettu viisi suo-ojaa, joista kaksi on muita pitempiä. Pisin oja tuo Norojärven vedet Ylä-Viteliin. Järvi on yhteydessä toiseen Vitelijärveen matalan salmen kautta. Vesireitti johtaa Vitelijärvenojaa pitkin Iso-Miekan kautta Sääksjärveen. == Historiaa == Vuoden 1957 peruskartassa ylitti kapean salmen kärrypolku, joka oli nykyisen tien edeltäjä. Se johti metsäalueen maatiloille. Vitelin kylään oli raivattu pieniä peltopalstoja, joista tuli myöhemmin suurempia maatilan peltoja. Yksi pelloista sijaitsi järven pohjoisrannassa. Vitelijärvenojan entinen nimi oli Nuijanoja. == Lähteet == Luokka:Taipaleenjoen alaosan alue Luokka:Oriveden järvet